ERC Ingolstadt

ERC Ingolstadt on saksalainen jääkiekkojoukkue Ingolstadtista. Joukkue pelaa maan korkeimmalla sarjatasolla DEL-liigassa, jossa se on pelannut putkeen jo kaudesta 2002–2003. Ennen kautta 2002–2003 joukkue pelasi maan toiseksi korkeimmalla tasolla 2. Bundesligassa. Joukkue onnistui voittamaan sarjan jo kaudella 2000–2001, mutta ei onnistunut nousemaan. Kaudella 2001–2002 joukkue sijoittui sarjassa toiseksi, mutta nousi, koska voittaja joukkue päätti olla ottamatta sarjapaikkaa vastaan. ERC Ingolstadt sijoittui kauden 2013–2014 runkosarjassa yhdeksänneksi. Pudotuspelien karsintakierroksella kaatui puolustava mestari Eisbären Berlin voitoin 2–1. Berliinissä pelattu ratkaisuottelu venyi jatkoajalle ja sen ratkaisi puolustaja Benedikt Schopper ajassa 67:16. Puolivälierässä vastaan asettui Krefeld Pinguine, joka kaatui voitoin 4–1. Välieräsarja Hamburg Freezersiä vastaan päättyi voitoin 4–2. Tasainen finaalisarja Kölner Haiea vastaan kesti täydet seitsemän ottelua. Viimeinen finaali Kölnissä päättyi Christoph Gawlikin ja John Laliberten maaleilla 0–2. Ingolstadtin puolustaja Patrick Köppchen valittiin pudotuspelien MVP:ksi ja maalivahti Timo Pielmeier vuoden tulokkaaksi.

Kaudella 2014–2015 ERC Ingolstadt sijoittui runkosarjassa kolmanneksi ja eteni aina DEL finaaleihin asti, jossa Adler Mannheim oli parempi voitoin 4–2.

Joukkue kaudella 2023–2024

Joukkueenjohto
 Päävalmentaja: Mark French 
 Apuvalmentaja: Brad Tapper 
 Maalivahtivalmentaja: Varian Kirst 
 Fysiikkavalmentaja: Maritta Becker 
 Kehitysvalmentaja: Artur Grass 
 Toimitusjohtaja: Claus Liedy 
 Urheilutoimenjohtaja: Tim Regan 

Lähde: EliteProspects

Lähteet 
 http://www.erc-ingolstadt.de/

Viitteet 

Saksalaiset jääkiekkoseurat
Baijerin jääkiekko
Ingolstadt